gentaiscool/nusaparagraph_topic huggingface dataset:
Olahraga iku ancene pentinge pol kanggo awak dewek kabeh. Nah olahraga sing paling favorit pas cilik yo mesti mlayu soale olahraga iki gampange megilan. Terus wong tuoku mesti mlayu nek iso nakpan pas preian koyok dino minggu barang mesti mari subuh dikon mlayu-mlayu. Yo ancene tujuane ben aku sehat ambek ora turu nag marine subuh soale prei ora sekolah. Sak liyane iku mlayu-mlayu maeng yo duwe manfaat sing gede kanggo kesehatane awak iki, opo maneh kanggo kesehatane jantung ambek otot. Mangkane biyen nag apan preian mesti akeh bocah-bocah mlayu-mlayu nag isok soale mesti kabeh wong tuo ngongkon anake metu teko omah ben ora turu nag esok.

Topic: sports
Salah siji transportasi umum sing dadi andelan e wong Jabodetabek iku KRL. Mergo onok KRL iku, uwong sing urip nang Bogor isok kerjo nang Jakarta tanpa kudu ngekos soale wes isok numpak KRL ae. Nek lagi wayahe liburan, KRL iki ditumpaki pengunjung teko luar kota sing kepingin ngerasakno. Gawe awakmu sing durung tau numpak KRL tapi pingin nyobaki, tutono cara iki. Siji, siapno kartu KRL utowo e-money teko bank. Loro, nek wes nyekel kartu, tempelno kartu iku mau nang pintu masuk ben pintu isok kebuka dan awakmu isok melbu nang peron stasiun. Telu, gatekno peta jalur kereta ben awakmu isok milih kereta sing bener. Utowo nek sek bingung, awakmu takon ae nang petugas sekitar ben awakmu gak kesasar.

Topic: slice of life
Awakmu tau gak, pas nyetriko, kelalen nyemprot nganggo penghalus sing marakno klambi angel banget disetriko utowo klambine sek lecek? Utowo bingung kudu nyemprot disik, terus ndekek semprotane, terus njupuk setrikone buru nyetriko klambine. Nek dipikir, koyok ngono iku ruwet puol. Nek wes ngono, awakmu kudu kenal ambek sing jenenge setriko uap. Dadi setriko uap iki isok nyemprotno penghalus ambek nyetriko nganggo siji alat tok. Engkok awakmu garek isi cairan penghaluse nang kontainer e setrika iku mau, beres deh. Dadi mbari nyemprot, isok langsung disetriko. Nek awakmu lagi nggolek setriko, pilih o setrika uap. Wes ringkes, praktis, murah pisan. Wes uripmu bakal dipermudah nek nganggo alat sing siji iki.

Topic: technology
Dina Minggu wingi aku lunga menyang omahe budheku. Omahe budheku iki ana ning jero kampung pecinan lan cedhak banget karo pelabuhan ning kuthaku. Wargane rukun lan uga gayeng amarga kabeh generasi wiwit saka simbahe kanthi putu isih ana sing manggon ning kampung kuwi. Kabeh kebutuhan kuwi ana ning jero kampung amarga wonge padha dodolan barang sing macem-macem kaya sembako, klambi lan uga sak panunggale. Saban imlek, aku lan budheku mesti oleh akeh panganan kaya kue kranjang, mie, lan uga buah. Nanging ning jero kampung kuwi, senajan Islam minoritas, tetep wae ana masjid gedhe sing uga dadi pusat kegiatan masyarakat kampung. 

Topic: slice of life
Perkembangan teknologi iku onok nang ndi ae, salah sijine iku nang dunia medis. Aku tau krungu nek onok ilmuwan sing nduwe wacana kate nggawe robot sing isok ngelakoni operasi nang menungso. Bahkan wacana iku wes tau dipresentasikno nang dunia medis. Koyok biasa, ben onok penemuan anyar iku pasti onok sing pro dan kontra. Nek aku nang pihak kontra sih. Aku bener-bener gak isok mbayangno nek iku awakku dewe sing dioperasi karo robot. Sing aku eroh, robot iku kan pergerakane terbatas. Semisal engkok onok kesalahan sitik pas ngelakoni bedah, kan robot gak isok mbecikno secara langsung pas nang tengah-tengah operasi. Gak koyok dokter sing langsung isok nangani nek onok kesalahan sitik. Makane onok wacana robot sing isok bedah awake menungso iku nrawasno pol gawe aku.

Topic: technology
Wong saka jaba Pemalang mesti bingung yen ketemu panganan sing arane grombyang. Akeh sing ngomong nek panganan iki mirip banget karo rawon amarga duduhe warna coklat rada ireng. Tapi sejatine bedha. Grombyang rasane luwih legi lan porsine luwih cilik yen dibandingno karo rawon. Rasa legi iki disebabno grombyang nganggo klapa sing diparut alus. Lenga saka klapa kuwi mau sing nggawe rasane legi. Grombyang asli nganggo daging kebo lan ora ana bagian lemake. Bedha karo rawon sing apa wae jenis daging isa mlebu. Grombyang dipangan bareng karo sate daging kebo lan ditambah irisan godhong bawang. Cara sajiane khas. Biasane nganggo mangkok cilik lan sendok bebek kaya wedhang ronde. Sak durunge ana warung, grombyang didol ning pikulan kaya soto pikul Surabaya. 

Topic: food & beverages
Saiki yen arep dodolan panganan utowo ombenan seko umah kui wis makin gampang. Saiki wis ojek daring wis iso digawe ngedol lan mesen panganan. Teknologi iki ora mung nguntungke sing arep tuku, naning uga nguntungke wong sing dodolan. Soale, dodolane wong kui dadi iso dituku karo wong-wong sing ora cerak omah. Pelanggane dadi ora mung tonggo-tonggo wae. Mergo aplikasi ojek daring kui, wong sing dodolan panganan utowo ombenan seko omah kui pasare dadi luwih ombo. Sakliyane kui, wong sing arep dodolan dadi luwih ngemat. Mungkin biyen, yen arep entuk pasar sing seakeh kui, wong kudu golek panggon dodolan neng pinggir dalan. Saiki, awak dhewe iso entuk pasar sing podo nanging iso digawe seko omah.

Topic: business
Dodolan online iku ora kok mok angger dodolan tok tapi yo kudu ngerti produk sing ancene rame ambek sing disenenge wong akeh. Nah dodolan online iku yo ono carane ben iso rame koyok wong-wong sing ancene wes maju ambek sing wes hasil. Carane iku maeng yo sak pirang-pirang salah sijine yoiku kudu delok ambek nentokno produk opo sing ancene didol. Nentokno produk iku ancene pentinge pol kanggo wong sing dodolan online soale saingane nang online iku luweh akeh timbang nang toko-toko biasa soale sing dodolan online iku teko endi-endi ambek oleh masang rego iku gendeng-gendengan. Nah nag wes ngerti produk opo sing ate didol biasane karek golek pasaran utowo pelanggan karo gabung grup-grup online sing ancene akeh minate nang produk sing ate didol.

Topic: business
Ning cedak omahku, saiki wis buka toko anyar sing dodolan piranti omah kaya lampu, pot, kabel, kipas angin, lan sak panunggale. Nining, kanca SD-ku dadi kasir ning toko kuwi. Pas lagi dadi kasir, Nining bingung amarga toko kuwi ora ana layanan pembayaran digital. Jaman saiki mbayar belanja bisa saka digital, yaiku teknologi QRIS sing disediakake Bank Indonesia. Akeh wong tuku sing sambat amarga layanan iki marai pembayaran gampang. Nining sing dadi kasir iki dadi seneng ngerungokake sambatan wong sing tuku. Banjur Nining usul marang bos ngongkon ngurus administrasi kanggo QRIS iki. Banjur wes 2 sasi, QRIS iki mulai ana ning tokone Nining. 

Topic: technology
Dodolan online saiki ancene rame nang endi-endi soale ancene enak terus yo ora kepikiran modal gede. Terus sing garai enak maneh iku ora atek butoh panggonan koyok toko utowo ruko soale sing penting iso online terus duwe akun nang sosial media wes dadi rame tokone utowo dodolan online maneh. Opo maneh nag didol nang salah sijine market place sing saiki ancene ramene megilan timbang mal-mal sing ono nang kota-kota gede. Dadi ora gaok nag akeh sing dodolan online polahe ancene biayae murah terus pengeluarane yo saitik ora sepiro gede polahe biaya sing ditokno yo mok angger sing digawe ngelakokno internete tok terus ambek duwe sosial media tok. 

Topic: business
Kat ono pandemik tahun 2020 sampek terakhir tahun iki, wong-wong podo kepikiran kanggo gawe dodolan nang omah polahe ancene tokoh-tokoh gede akeh sing bangkrut terus ora iso balikno modal. Terus mari ngunu dodolan nang omah yo ora mok cukup gawe ambek ngedol barang tok, tapi oleh masarno barang yo kudu iso, soale nag semisal ora iso mesti dadekno ora payune produk iku maeng. Mari ngunu ono sing acene dol-alan ang omah iku kanggo sampingan tok koyok koncoku sing ono nang kota Pahlawan. Deke iku sakliyane kerjo yo dodolan nag omah luwong garene kenek gawe tambah-tambahan ambek gawe celengan terus teko iku maeng koncoku yo saiki wes rodok gede dodolan nang omahe maeng.

Topic: business
Wis seminggu iki, aku neng omah dhewekan. Ibuku lagi jenguk simbah sing ono neng Bogor lan adiku lagi KKN neng Temanggung. Mergo kui, aku kudu ngopeni omah dhewekan. Senadyan aku akeh kegitan, aku ora iso tenanan ngeresiki omah. Aku mung iso nyepake panganan kanggo awaku dhewe lang ngumbahi piranti-piranti masak. Dadi omahku reged banget. Pas ono wektu selo tak sempet-sempetku kanggo ngeresiki. Jebulane debune wes ono akeh banget. Pas tak sapu aku tekan wahing-wahing. Nek pojokan wis akeh telek cicak lan sarang laba-laba. Bar kabeh ruanganan tak sapu, banjur omahku tak pel. Akhire, omahku dadi resik meneh lan wis harum apel seko obat pel mau.

Topic: leisures
Akeh sing seneng mangan jeroan. Jeroan iki kayata ati, ampela, lan sapanunggale. Aku salah siji wong sing ora seneng mangan jeroan amarga jeroan kususe ati mesthi bakalan krasa amis banget. Ana cara sing gampang kanggo ngolah ati utawa jeroan. Kaping pisan, jeroan diumbah kanthi resik banget. Sawise iku, ati sing wis empuk lan resik digodhog nganti jeroane empuk supaya pas dipangan ora alot. Kaping telu, bisa siapke bumbukanggo ngolah lan masak jeroane. Yen wis dimasak kanthi cara iku, jeroan bakalan ora amis lan luwih enak dipangan.  Yen pengin luwih enak maneh, jeroan bisa dimasak nganggo bumbu balado lan diwenehi lombok sing uwakeh.

Topic: food & beverages
Wiwit kelas 2 SD, aku wis mesti dilatih kanggo mlayu saben isuk. Ora amarga aku meh didadekna atlet, nanging supaya aku kebiasa kanggo olahraga supaya awake tansah seger waras. Mlayu uga ana tata carane supaya ora tiba, keplicuk, utawa cedera liyane. Kaping pisan, kudu nggawe sepatu sing cocok kanggo mlayu. Ana sepatu kusus kanggo mlayu supaya pas mlayu pirang-piranh kilo ora cedera. Kaling pindho, kudu mesti ngelakukake pemanasan sik sadurunge mlayu supaya otote ora kaget. Sawise mlayu uga kudu ngelemesne otot maneh utawa kasebut pendinginan. Sing terakhir, kudu bisa ngukur jarak mlayune karo kekuatane awakdhewe. Ora perlu meksa kudu bisa langsung mlayu adoh, alon alon wae ora papa.

Topic: sports
Carane munggah asline iku perkoro sepelepol tapi iso dadekno efek sing megilan kanggo wong sing numpak angkot iku maeng, contone wong sing numpak bis nag ora ngerti carane mesti tibo, terus sing jenenge wong tibo teko bis iku wes gelek kedaden nang endi-endi. Tapi sing jenenge musibah kan ora ono sing  ngerti, tapi carane numpak angkutan umum iku asline kudu diperhatekno ben ora marakno perkoro sing dadekno perkoro elek teko, nah carane numpak iku maeng biasane wes diomongno ambek kernete angkutan umum, koyok nag bis biasane kernete iku mesti ngomong nag medun dikongkon gawe sikil kiwo ben ora kegeret howone bis utowo kesabapan barate bis.

Topic: slice of life
Pas aku dolan nang daerah perumahan elit nang daerah kota Pahlawan, omahe iku gede-gede pol, ambek koyok istana sig ora karoan apike. Terus model-modele yo apike megialan koyok bangunan wong eropa. Tapi ambek tonggo-tonggone iku kok koyok ora rukun ambek guyub ngunu soale omahe podo pageran gede-gedene pol ambek duwure megilan. Paling yo wedi kemalingan soale nag daerah kono kan terkenal akeh maling ambek wong nyolong mangkane diwei pager sing duwur ambek gedene megilan. Nah urip nang kono antar tonggo siji ambek liyane iku koyok ora kenal ambek ora ngurusi karo tanggane. Nah nag ono opo-opo karo tanggane piye nag ora akrap ngunuku.

Topic: slice of life
Sembayang dadi kewajiban sing kudu dilakokake kanggo kabeh wong Islam. Salah siji kewajiban sing ana ing dina Jumat yaiku sembayang Jumat. Sembayang iki pancen diwajibake kanggo wong lanang tok, nanging kanggo wong wedhok hukume sunnah. Kanggo wong lanang sadurunge sembayang Jumatan, ana pirang-pirang kegiyatan sunnah sing bisa nambah pahala. Kaping siji, sadurunge Jumatan kudu adus sing resik. Kaping loro, sunnah sadurunge Jumatan yaiku ngethok kuku lan brengos. Kaping telu, nggawe klambi sing resik lan nggawe lenga wangi. Iki minangka ngurmati nalika ibadaha karo Gusti nggawe klambi sing resik, lan wangi. Sing terakhir nalika wis ana ing masjid kanggo ngerungakna khutbah, ora oleh ngomong dhewe lan rame. Kudu khusuk kanggo ngerungakna khutbah lan khusuk kanggo sembayange.

Topic: religion
Keris kerep dipandang ora mung sekadar senjata nanging uga pusaka. Keris kerep dikaitke karo perkoro-perkoro sing cerak hubungane karo mistis. Keris uga kerep didadeke cekelan. Ono sing ngaggep neng jero keris kui ono seng nunggoni. Jin sing neng jero keris kui iso jagani utowo maringi sing dhuwe kui rejeki. Nanging, awak dhewe saiki ora perlu meneh perocoyo karo sing koyo ngono. Neng ajaran Islam kui jelas syirik, lan syirik kui dosa gedhe. Sak liyane alasen agama kui, sebagai menungso modern sing berpindidikan, awak dhewe kudune luwih percoyo karo logika timbange sing klenik-klenik. Luwih apik keris kui awak dhewe delok sebagai benda sejarah sing kudu awak dhewe rawat lan jaga.

Topic: culture & heritage
Onok salah siji perbuatan zina sing akeh wong gak sadar wes ngelakoni iku, terutama gawe wong wedok. Perbuatan iku maksute nganggo parfum sing wangine sampe semerbak tutuk ndi ae. Padahal, nek onok wong lanang sing sampe isok mambu parfum sing dinggo iku mau, wong wedok iku bakal kenek duso zina. Terus yaopo carane cek tubuhe awak dewe tetep isok wangi? Pertama, adhus nganggo sabun sing wangine awet. Ojok lali sisan nganggo lotion sing wangi sisan nang awak. Terus klambine cek wangi tapi gak sampe semerbak nemen iku dikeki pewangi pas kate dientas. Ojok lali disetriko nganggo penghalus sing onok pewangine. Teko kono, awakmu isok ngerasakno nek awakmu wangi tapi gak sampe sing semerbak dan mancing wong lanang.

Topic: religion
Nduwe tangga sing apik kuwi kalebu salah siji rejeki sing kudu disukuri karo wong sing ana ning dunya iki. Tangga sing apik ora mung ngewenehi panganan, nanging uga ngewenehi perlindungan kaya ora berisik lan uga ora nggolek perkara, kaya misal tangga sing seneng mbuwang sampah sembarangan. Tangga sing apik iki kadhang ya ana kurange, nanging tetep wae pengen ngewenehi ketenangan sing ana ning lingkungan. Banjur tangga iki uga bisa ngewenehi rasa aman, kaya misal melu njaga lingkungan lan uga ngelapor yen ana babagan sing marai curiga kaya maling, rampok, lan uga wong asing sing ora dipengeni mlebu omahe awak dhewe.

Topic: slice of life
Arek Suroboyo pasti wes kenal banget ambek pecel semanggi. Salah siji panganan khas kota pahlawan iki sering dadi andalan gawe sarapan. Bentukane meh meh podo ambek pecel sing biasane, bedone iku sayuran sing disajino ambek bahan bumbu pecele. Sesuai jenenge, bahan utama pecel semanggi iku sayur semanggi sing didhang. Biasane ditambahi kecambah sing wes direbus. Nek bumbune iku teko telo, kacang tanah, ambek gulo abang. Cara penyajiane yaiku sayur semanggi ambek kecambah ditoto nang pincuk daun gedhang, terus disiram bumbu nang nduwure. Biasane pecel semanggi iki dipangane karo kerupuk puli. Rasa pecel semanggi iki lebih dominan legine soale bahan utama bumbune teko telo.

Topic: food & beverages
Urip karo tonggo-tonggo kui pancen ora gampang. Ketemu wong sing pikirane bedo kui pancen rodo angel gatukene. Opo sing dianggep tonggone ku apik durung tentu apik kanggo awak dhewe lan sak walike. Yen awak dhewe iso gatuke pikirane dhewe lan pikiran tonggo sing liyo kui awak dhewe termasuke tonggo sing apik. Ciri-ciri liyo tonggo sing apik kui mesthi gateke tonggot-tonggone sing lagi keno musibah. Misale ono anggota keluarga tonggone dhewe sing sedo utowo ono sing lagi lara, tonggo sing apik kui bakal niliki neng omahe utowo neng omah sakit. Ciri liyane kui, tonggo sing apik ora bakal nuduh tonggone sing ora-ora, opo meneh yen dheweke ora duwe buktine. Dhewke ora duwe perasangka olo neng wong-wong neng sekitare.

Topic: slice of life
Aku ambek koncoku sing pas biyen waktu cilik tau diulangi ajaran agama islam sing jenenge sembayang. Lah ajaran iki sampek saiki terus dilakone ambek gak ngiro kelalen soale dilakoni terus. Nag jareku ajaran iku termasuk ajaran sing apik, soale teko gerakan sembayange wae iso dadekno sehat nang awak. Delok keterangan nag merdeka.com yo ngarani nag sembayang yo iso nguwei manfaat sing gedeh kanggo kesehatan salah sijine yoiku iso ngelancarno darah sing milih nag endas, terus yo iso nyehatno sistem pencernaan ambek ginjal,nah ono maneh sing luwih apik yaiku iso ningkatno kecerdasane wong. Dadi manfaate ajaran agama iki ancene kedene pol. 

Topic: religion
Saiki sing diarani aktivitas nag waktu luang iku macem-macem, ora preian, ora cangkruan, ora dolanan, ora moco ambek lyan-liyane. Tapi sing jenenge waktu luang saiki yaiku waktu sing kenek gawe nyenengno awak. Lah wujute nyenengno awak iku yo macem-macem salah sijine yo koyok ngelakoni penggawean sing disenengi yaiku nag bocah enom yo mlaku-mlaku nang enggon sing iso digawe seneng-seneng. Sak liyane iku  yo ono sing cangkruk ambek konco-konco bagi-bagi pengalaman sing wes dilakoni sak jeki ora kepetok. Mangkane kadang nag kayok kumpul-kumpul utowo dolan gelek diarane dadi penggawean nag waktu luang soale wong-wong utowo bocah-bocah ketok nyantai ora ono beban nag pikirane.

Topic: leisures
Masak bareng bisa dadi salah siji agenda liburang karo pasangan kanggo ngasah kemampuan lan uga ngelatih kekompakan ning rumah tangga. Masak bareng kuwi dadi acara sing bisa ngeraketake hubungan lan uga ndandani komunikasi sing rusak amarga jare wong liya, pasangan kuwi bisa ditaklukake saka weteng banjur ning atine. Sing dilakoni kuwi bisa saka blanja barengan, banjur nyiyapake kabeh bahan masakan bareng, lan uga masak banjur reresik dilanjut mangan bareng. Kamangka, para pasangan kuwi kudune sering ngelakoni masak bareng ben bisa weruh apa wae selera sing disenengi pasangane lan uga apa wae sing pengen dipangan bareng ben ora ana salah paham.

Topic: slice of life
Woh ingkang unik wonten Indonesia kathah sanget lan benten-benten wujud keunikan menika. Wonten  jinising woh  ingkang nalika mateng aromanipun boten eca. Woh menika asmanipun pace. Wonten bahasa Indonesia, sebatanipun mengkudu. Nalika tasih enem, woh pace werninipun ijem, atos, lan boten wonten aromanipun, dene nalika sampun mateng, werninipun dados putih. Pace ingkang sampun mateng teksturipun langkung lembut. Menawi diperes utawi digodhog, pace bakal medalaken aroma ingkang boten eca kados aroma mutahan. Nanging justru aroma kados puniku ingkang damel pace kathah khasiatipun. Kathah pabrik ingkang damel suplemen saking pace kangge tamba penyakit hipertensi, lan nyeri sendi. Ibu hamil langkung sae boten ngonsumsi pace amargi dereng wonten ingkang ngertos efekipun marang kualitas ASI.

Topic: food & beverages
Ngajak wong dolan ana ing wisata alam kuwi langkung prayoga kawit umur bocah. Dolan ana alam kuwi akeh mupangate kanggo bocah, umpamane ngajak dolan bocah ana pantai utawa segara. Ngajak bocah wisata ing alam bisa gawe pikirane rileks. Rileks awit bocah diajak ora mikir bab sekolah lan disumanggakake weruh kahananing alam. Banjur, wisata alam kanggo bocah bisa gawe dheweke sinau sosialisasi. Ketemu karo wong asing lan nglakokake sosialisasi bisa dadi srana pasinaon bab tetepungan tumrap bocah. Saliyane, wisata alam bisa ngrangsang kreativitas, pemecahan masalah, lan ngundhakake rasa ingin tahu. Bocah kuwi dhasare pengin ngerti yen weruh barang anyar. Menawa ing segara dheweke bisa sinau papan ngendi kang aman kanggo dolanan lan ngendi kang ora. Dheweke bisa sinau menawa ana ombak teka kudu diadhepi kanthi cara apa. Mula, ngejak bocah dolan ana alam pancen prayogi.

Topic: leisures
Salah siji olahraga ekstrem sing akeh digemari karo wong-wong iku panjat tebing. Panjat tebing iku dilakoni dengan cara menek dinding utowo tebing bebatuan atek sudut kemiringan tertentu. Mergo iku, sing kate ngelakoni panjat tebing iku kudu nguasai teknik menek iku mau. Gak isok sembarangan terus asal menek ngono ae, sing onok malah nyusruk nek ngawur. Gawe awakmu sing sek pemula, awakmu kudu melajari teknik iki. Siji, three point contact, yaiku mertahano telung anggota tubuh nempel ndek dinding. Loro, usahakno tangan mesti lurus dan ojok nekuk sikut soale bakal cepet pegel e. Terakhir, ilingo nek menek tebing iku nganggo sikil, guduk tangan. Dadi tumpuan dorongan paling gede iku kudu teko sikil.

Topic: sports
Uripe wong ambek pasangan iku macem-macem, ono sing enak yo ono sing ora enak kabeh iki maeng karek wong sing ngalami urip ambek pasangane maeng. Nah salah sijin cara ben urip ambek pasangan iku tetep enak ambek adem ayem yaiku komunikasine utowo ngomonge iku sing enak ojo sampek ngomonge iku ora enak, terus sak liyane iku sing jenenge wong lanang yo kudu iso ngelakoni tanggung jawabe dadi wong lanang, mari ngunu dadi wong wedok iku yo ojo sampek maneni wong lanang, soale sing jenenge wong wedok iku lahir teko bagian awake wong lanang. Nag ancene ora gelem nurut yo mesti nang dibuak wae golek maneh. Nah dipertahano sing ojo tambah gegeran terus ben dino.

Topic: slice of life
Kisah utawa crita sing ana ning Alquran iku macem-macem. Saka crita Nabi lan crita liyane. Mia sing dadi guru ana ing SD saben pelajaran mesti ngewiwiti karo nyritani muride babagan kisah Nabi. Iki mana supaya muride bisa ngerti hebate para Nabi lan kuasane Allah. Carane Mia nalika crita uga unik lan apik bisa nggarai muride ora jeleh. Kaping pisan, Mia nggolek crita Nabi sing ora pati dawa. Misal crita Nabi Nuh sing bisa slamet nalika ana banjir bandang. Kaping pindo, Mia uga nggawa alat-alat kanggo ngewangi supaya crita bisa urip kayata gambare kapal sing wis digunting, lan sapanunggale. Sing terakhir, sadurunge crita Mia kudu wes apal critane. Sewengi sadurunge, Mia mesti wes apalan crita sing bakal dicritakke ning muride supaya ora lali.

Topic: religion
Wektu iku Maulana nduweni tugas sekolah ndoleki senjata tradisional tiap-tiap daerah. Deweke milih senjata tradisional teko Jawa Timur, khususe daerah Madura yaiku jenenge celurit. Maulana ndolek informasi dening omahe wong sing bagian ngawe senjata. Maulana ing omahe wong ngawe celurit diterno karo bapake. Ndek kono Maulana lan bapake isok ndelok piye carae ngawe senjata tradisional seng jenenge celurit iku. Sak wise ngerti cara ngawe celurit, Maulana nyobak ngawe nganggo bahan sing ana ing omahe wong sing ngawe celurit kuwi. Maulana seneng mergo dee isok ngawe senjata seng dadi ciri khase masyarakat Madura, senajan deweke ngawe iku kurang apik utawi sempurna, tapi deweke bangga mergo dee isok mempelajari hal iku. Celurit sing digawe Maulana digawa moleh.

Topic: culture & heritage
Senam akrobatik iku senam estetik sing nampilno pertunjukan sing luar biasa dan kadangan tergolong ekstrem. Senam akrobatik iku biasane ditampilno pas acara seni pertunjukan, acara olahraga, ambek seni bela diri. Mergo senam iki dianggep ekstrem, persiapane sisan iku kudu mateng ben gak terjadi kecelakaan sing gak dipingini. Hal pertama sing kudu dilakoni iku nguasai teknik gerakan dasare. Mulai teko ayunan, putaran, pendaratan, tolakan, ambek statis. Latihan iku mau dilakoni nang panggon sing aman dan dikelilingi. Hal liyane maneh sing penting gawe persiapan senam akrobatik iku kudu nduwe rasa pecaya karo sesame anggotamu dewe. Nek wes percaya, awakmu bakal luwe yakin gawe ngelakoni setiap gerakan iku mau.

Topic: sports
Shopee iki situs elektronik komersial sing nduwe kantor pusat nang Singapura dan diduweni ambek Sea Limited sing didirikno tahun 2009 karo Forrest Li. Shopee pertama kali diluncurno pas tahun 2015 dan mulai memperluas jangkauane nang Malaysia, Thailand, Taiwan, Indonesia, Vietnam, karo Filipina, Shopee dipimpin ambek Chris Feng, mantan karyawan Rocket Internet sing tau mimpin Zalora karo Lazada. Shopee iki tau nerimo penghargaan mergo prestasi sing wes dicapai. Siji, “The Indonesian Netizen Brand Choice Award 2017” sing diadakno karo Warta Ekonomi. Loro, “The Best in Marketing Campaign” sing diadakno karo Majalah Marketing pas September 2017. Telu, “Bright Awards Indonesia 2017” gawe kategori Iklan Paling Berkesan.

Topic: business
Saiki perkembangan teknologi wes megilan timbang tahun-tahun sakdurunge. Nah wingi ono salah sijine prabrik sing pengembangan processor yaiku AMD ngumumno produk anyare sing bakal didol nang indonesia. Produk iki ancene disaranno kanggo pekerja ambek karo siswa utowo mahasiswa sing ora butuh penggawean abot koyok penggawean sing butuh buka aplikasi akeh. Nah Processor sing diumumno iki ancenen kanggo nyukupi kebutuhan sing enteng-enteng ae. Terus salah sijine keunggulan sing garai wong kepingin duwe yoiku batune sing awete megilan yoiku sampek 12 jam. Nah kanggo mahasiswa utowo siswa iki termasuk pilihan sing pas, soale ora diluk-diluk ngecas. Opo maneh durung karoan iso ngecas nang sekolahan utowo kampus.

Topic: technology
Riyaya Idul Adha wis cedhak. Kabeh wong wis padha cepak utawa nyelengi kanggo tuku sapi utawa wedhus kanggo dikurbanke. Kanggo mbeleh sapi utawa wedus ning Idul Adha ora ngawur lan ana tata carane. Kaping siji, kewan sing meh dibeleh kudu kewan sing halal kayata sapi, wedus, kebo, unta. Kewan-kewan iki uga kudu wis pas umure, kudu seger waras, lemu lan ngandung akeh daging, ora oleh njupuk kewan sing meteng, lan ora oleh cacat. Kaping loro, alat kanggo mbeleh kudu landhep supaya ora ngelarani kewane. Kaping telu, kudu dimadhepne ing kiblat. Sing terakhir yaiku maca basmalah lan niat mbeleh amarga Allah. 

Topic: religion
Asinan iku panganan sing kecut tur pedhes. Asinan iki digawe saka buah kayata pencit, jambu, nanas, lan diguyang karo dodoh campurane. Senajan kecut lan pedhes, asinan iki cocok dinggo suguhan nalika ana adicara utawa ngelumpuk sak kaluwarga. Yen mangan asinan, aja nganti keakehan. Amarga yen wetenge ora kuwat, bakalan murus lan nggarai mules banget. Yen ora kuwat pedhes, aja njupuk sambel akeh-akeh. Yen wis kadung seneng asinan, bakalan ketagihan terus. Saliyane asinan buah, kadhang ya ana asinan sayur. Rasane luwih sedhep maneh lan bergizi pol. Wong dodol asinan ing Indonesia uga wis akeh banget. Senajan ora ning panggon asale yaiku kutha Bogor, nanging saiki gampang banget golek asinan. 

Topic: food & beverages
Sakliyane game balapan aku yo seneng ambek game sing jenise strategi. Game iku jarene konco-koncoku ancene apike megilan, soale iso ngulangi sing maen game iso gawe strategi nang uripe, tapi iku kan durung karoan bener. Masio iku durung kebukti tapi game iku ancene butohno strategi sing apik, soale nag ora duwe bakale langsung kalah ambek ajor. Terus game iki yo iso marakno wong sing dolanan iku lali ambek sembarang-barang, aku iso ngarani ngeneki soale aku wes tau ngalami. Pas iki aku maen jam loro awan, tapi saking senenge sampek lali mangan awan terus moro-moro wes atene magrib. Terus dolanan maneh mari isyak terus moro wes jam siji bengi. 

Topic: technology
Nonton wong tanding olahraga iki pancen paling nyenengake. Apa maneh yen bulu tangkis. Minggu wingi, kanggo mengeti akhir taun, kelurahanku ngadakake tanding bulu tangkis. Sajane pertandingan iki ya ora gedhe, nanging kerasa gayeng amarga ana awa kelucuane. Bedha kaya tandhing bulu tangkis liyane, wong sing main bulu tangkis ning kene kudu nggawe kostum sing lucu-lucu kaya daster, badut, lan liyan-liyane. Hadiah saka lurah uga gedhe amarga ana pabrik sekitar sing melu dadi sponsor. Aku ora melu main, nanging melu nonton lan dodolan es ning bazar. Lomba iki rencanane arep diadakake maneh wulan Agustus taun ngarep wayah perayaan dina kamardhikan Indonesia. 

Topic: sports
Saben daerah ning Indonesia mesti nduwe panganan khas sing angel ditemoni ning daerah liyo. Salah sijine panganan khas Yogyakarta yaiku gudeg. Gudeg iku isine cecek utowo nangka nom, ndog godhog bunder, krecek, ayam utowo daging sing digodhog suwe karo godhong jati. Gudeg Yu Djum, dikenal dadi gudeg legendaris Yogyakarta. Akeh wisatawan sing ngujo mangan gudeg Yu Djum saben teka ning Yogyakarta. Gudeg Yu Djum wes ana saking tahun 1951. Warung gudeg iki dirintis karo wong wedok sing jenenge Djuwariyah. Suwe-suwe gudeg Djuwariyah dikenal gudeg Yu Djum. "Yu" iku undangane wong-wong sing tuku gudeg nggo wong wedok Jawa, artine "Mbak Yu". Djum itu celukan jeneng Djuwariyah. Dadine jeneng Gudeg Yu Djum iku sing terkenal.

Topic: food & beverages
Pas aku mlayu-mlayu nang lapangan kampus moro-moro sikilku kedeklok sampek kaget ambek kemenge ora ukur. Nah kedeklok iku maeng koyok kekilir iku tapi nang daerahku iku diarani kedeklok. Terus aku muleh nang kos ambek deglok-deglok. Kedeklok iku asline kedaden polahe sendi-sendi utowo otot iku breset dadi nag pengen waras kudu dipijetno nag ora iso dadi oboh. Nah pas waktu iku aku duwe konco sing pinter mijite kaget sing polahe kedeklok koyok ngunu. Akhire ambek koncoku sikilku dibedot, tapi laget diurut saitik langsung ora karuan lorone. Mari ngunu aku ora terimo tak betot dewe soale aku yo ngerti. Koncoku sing nyawang ora mentolo akhir digetno ambek koncoku, aku berok-berok ora karuan. 

Topic: sports
Salah sijine cerito sing ono nang jeru kitab sucine wong islam yaiku kisah Nabi Lukman sing ngulangi anake ben dadi wong apik. Lah kisah sing koyok ngeneki ancene apike megilan soale langsung dijipet teko cerito sing tau dialami ambek wong sing temasuk dimulyakno ambek pengeran. Cerito sing model koyok ngeneki asline pantes ono nang jeru kitab suci soale iso nguwei contoh ambek pengalaman kanggo wong sing moco terus iso nguwei ilmu yo opo carane ngulangi anak ben dadi wong sing bener urip nang dunyo. Dadi cerito iku maeng kudune iso dadi contoh sing apik kanggo wong-wong sing duwe anak ben ngerti carane didik anak sing bener.

Topic: religion
Awakmu lagi bingung nggolek olahraga sing enteng dan gampang dilakoni nang omah? Lompat tali jawabane. Lompat tali iki wes gampang, enteng, alate murah, dan akeh banget manfaate. Siji, isok njogo stamina. Loro, isok mbakar kalori. Telu, ningkatno kepadatan tulang. Papat, ningkatno koordinasi tubuh. Limo, nyehatno jantung. Enem, ningkatno efisiensi pernapasan. Pitu, ningkatno kecerdasan. Dadi gawe awakmu sing sek bingung kudu ngelakoni olahraga opo, coba lompat talian ae. Wes gampang, murah, dan manfaate sak bajek keret koyok ngono. Wes ngono ringan dan isok dilakoni nang ndi ae, termasuk nang panggon sing sempit koyok kamare awak dewe. Gak usah ditunda maneh, ndang ayo lakoni saiki.

Topic: sports
Salah siji program sekolahku yaiku nindakake KKN ing panggon sing nyelempit. Aku nemu panggon apik lan nyelempit ana ing Gresik yaiku Pulau Bawean. Pulau sing ana ing lor kutha Gresik iki pancen rada repot nalika merono. Salah siji carane yaiku nyabrang nganggo kapal. aku lan kanca-kanca KKN-ku padha nyabrang ning Pulau Bawean saka Gresik nganggo kapal feri. Sawise tekan Pulau Bawean aku kaget amarga ndelok pulau iki. Senajan cilik, Pulau Bawean nduweni panggon wisata sing akeh banget kayata Air Terjun Laccar, Pulau Gili Noko, Danau Kastoba, lan liyane. AKu wis cepak kanggo nyobak kabeh wisata alame sing ora kabeh wong bisa ngerti lan nyobak iki.

Topic: leisures
Masio pertandingan olahraga iku apik tapi pemerintah yo kudu ngawasi pertandingan iku koyok contone ngaman-no pertandingane maeng. Asline iku wes ono anjuran teko pemerintah nang petugas mboh iku TNI utowo Polisi kanggo ngamanno pertandingan iku maeng. Opo maneh nang bidang bal-balan soale sing delok iku akehe megilan terus biasane antar penonton sing delok iku mesti ono sing fanatike megilan ambek tim sing dibelo. Terus anjuran kanggo sing delok utowo pendukung tim sing lomba utowo sing bertanding yo wes diwei aturan ben ora kedaden koyok sing ora-ora koyok contone tawuran sing sampek saiki durung iso diatasi ambek panitia sing nyelenggarakno pertandingan bal-balan nang Indonesia iki.

Topic: sports
Salah siji merk banyu putih sing ana ing Indonesia yaiku Cleo. Rasane banyu cleo rada pait yen ora biasa ngombe banyu iki. Banyu putih iki akeh maceme. Ana sing banyune diwadahi gelas, botol, lan galon. Saiki uga ana celo sing diwadahi botol cilik ukuran 330ml. Cleo botolan iki gampang digawa nandi-nandi amarga wujude sing cilik lan gampang dicekel. Cleo bisa dituku ana ing warung-warung cilik. Cleo botol cilik iki rasane pada wae karo cleo botol gedhe utawa cleo galon. Rasane tetep pait kanggo wong sing durung kebiyasa ngombe iki. Cleo botol cilik bisa digawe kanggo sapa wae sing pengin ngewenehi ngombe kanggo tamu nanging ora gelem repot.

Topic: food & beverages
Mbiyen cilik iku aku sering banget dolanan badminton ambek tonggo-tonggoku. Ben sore, aku mesti diceluk karo tonggoku gawe dolen bareng. Saking senenge karo badminton, aku sampe nduwe patang raket. Padahal gawe arek cilik, nduwe siji ae wes cukup. Tapi nek aku gak cukup. Aku butuh raket akeh cek isok digawe gentian. Terus mergo saking seringe aku dolan badminton, gak jarang sisan senar raket e iku moro pedhot dan marakno aku njupuk raketku sing liyane. Biasane aku dolan badminton iku ket mbari ashar sampe diobraki mamaku gawe moleh. Biasane seh nek kate maghrib iku wes diobraki, tapi kadang isok luwe awal maneh.

Topic: sports
Jaman saiki, sembarangane iku serba otomatis, salah sijine iku pengharum ruangan otomatis. Pengharum ruangan iki salah siji alat sing isok nyemprotno pengharum ruangan secara otomatis. Cara kerjane iku nganggo fitur timer. Onok sing ben 7 menit pisan, 15 menit pisan, utowo 30 menit pisan. Ukurane yo bedo-bedo, onok sing cilik dan onok sing gede, dan iku isok disesuaino ambek ukuran ruangane sisan. Pengharum ruangan otomatis iki nganggo baterai sing dipasang nang alate dan engkok isok mlaku dewe. Pengharum ruangan otomatis bakal mati nek isi parfum e wes entek utowo bateraine sing wes entek. Pengharum ruangan otomatis iki wes isok dituku nang ndi ae, termasuk Minimarket.

Topic: technology
Sing jenenge wirausaha iku ora kenek dainggep sepele masio iku mok cilik-cilikan polahe dadi pengusaha iku kudu siap sembarang kalir. Terus akeh-akeh wong sing wes sukses oleh dadi wirausaha mesti ngongkon kudu ulet ojo sampek gampang nyerah soale cobaane iku luweh gede timbang liyane. Nah teko sifat sing ora gampang nyerah iku maeng wong sing dadi wirausaha iku maleh tlaten terus akhire gelem ngelakoni opo sing dadi kewajibane nang usahae iku maeng. Terus nag ancene ora sabar mesti bakal dadi perkoro sing ora apik, contone iso ae maleh ora oleh pelanggan mergane kurange kesabaran oleh ngelayani. Terus mesti marakno wong sing mrono ate tuku ora sido mergane ora sreg.

Topic: business
Nang negoro iki sing duwe pirang-pirang sudu ambek adat budaya, mesti yo duwe pirang-pirang senjata tradisional sing digawe ambek wong duku utowo adat iku gawe berjuang bareng. Jarene gramedia senjata tradisional sing rodok terkenal iku sekitar ono rong poloan menduwur. Salah sijine sing paling gelek dipetuki yaiku senjata tradisional sing di gawe masyarakat suku sunda jaman biyen yaiku Kujang. Tapi yo ono sing ngarani nag senjata iki asline yo teko  jawa barat soale akeh wong daerah kono sing duwe ambek gunakno senjata tradisional iki. Lah senajata iku saiki akeh sing goleki soale bentuke iku sing cilik ambek duwe motif sing apik nang gamane iku maeng.

Topic: culture & heritage
Saiki iku jaman serba gampang dan serba otomatis, salah sijine iku coffee maker otomatis. Coffee maker otomatis iku alat sing isok nyeduh espresso dengan otomatis. Gak koyok coffee maker manual, alat sing siji iki gak butuh keahliah khusus gawe nganggone. Istilahe ngono kabeh isok nggawe kopi espresso asal ngerti dan ngetuti panduan teknis sing onok. Mesin kopi iki bakal otomatis dan konsisten ngukur volume banyu panas sing kate dinggo dan bakal nyesuaino secara otomatis tekanane pas banyu ngalir melalui bubuk kopi iku mau. Biasane bentuke mesin kopi manual iki pun luwe cilik dan ringkes timbang mesin kopi manual sing biasa onok nang Kafé.

Topic: technology
Dino iki wayahe Endi gawe melbu sekolah. Bedo koyok sak durunge nang ndi Endi mesti sekolah nang sekolah negeri, pas SMA iki de’e sekolah nang sekolah swasta. Mergo de’e entok beasiswa penuh, makane Endi isok sekolah nang kene. Sing luwe nyenengno maneh, arek-arek e sek tetep gelem ngancani Endi mbasio de’e guduk teko keluarga sogeh. Pas perkenalan sekolah, dijelasno nek onok akeh pol jenis ekskul sing disediakno nang sekolah anyare. Endi iku langsung tertarik gawe melu ekskul memanah. Soale nang sekolahe mbiyen, gak tau onok ekskul iku. Makane pas pendaftaran ekskul e dibuka, Endi cepet-cepet daftar ben isok entok kuota gawe gabung nang kono.

Topic: sports
Salah siji bangunan sing penting kanggo umat Islam kui masjid. Masjid kui panggon ibadah kanggo umat muslim lan uga perkoro-perkoro liyane sing ono hubangne karo agama. Yen ora ono masjid neng suatu daerah sing akeh wong sing umat Islame. Nanging yen arep gawa masjid kui ora murah. Ono perkoro-perkoro sing kudu gatek yen awak dhewe arep narik dana kanggo gawe masjid. Pertama, awak dhewe kudu ngerti konsepe masjid sing arep dibangin iki. Opo apike karo masjid-masjid sing liya. Awak dhewe uga nawarke konsep-konsep sing kiro-kiro bakal gawe manfaat karo warga sekitare. Yen awak dhewe wis ngerti, opo sing awak dhewe iso tawarke seko masjid sing arep dibangun iki. Wong-wong sing arep donasi bakal luwih enteng sadaqahe mergo dheweke ngerti piye dadine masjid kui mengko.

Topic: religion
Nag aku biyen ngaji ambek konco-konco ono sing jenenge ajaran agama sing paling tak iling-iling sampek saiki yaiku wudu. Ajaran iki asline ora mog gawe ijuk tok asline. Tapi akeh manfaate kanggo wong sing ngelakoni wudu iku maeng. Jarene guruku sing biyen ngulang wudu, nag wong ate sembayang nang masjid iku kudu wudu disek ben awake resik mboh iku teko reget utowo reget sing ora ketok moto. Lah sing jenege wudu iku ancene duwe arti resik-resik teko hadast cilik utowo gede. Lah teko kono maeng wong sing biasane wudu biasane ketok resik ambek seger, soale wong sing wudu iku ora mok ngeresiki tangan ambek sikil tok tapi mulai tangan sampek sikil iku diresiki.

Topic: religion
Bolet (ubi)ancene rasane uenak opo maneh nag sing apik ora ono bongkengi. Mangkane aku seneng karo bolet. Lah yo opo carane masak bolet? Masak bolet iku gampange pol, cukup siapno bolet opo wae jenise, sing penting ora ono bongkenge, mari ngunu, diumbah sing resik sampek ilang endute, terus siapno banyu sak cukupe digawe nggodok. Mari ngunu lebokno bolet sing wes diresiki maeng nang njero banyu sing wes disiapno gawe nggodok. Nag wes sekitar 30 menitan delok'en bolete karo ngencepno sodo nang bolete, nag sundepane isek alot berarti durung mateng, tapi nag sundepane gampang, berarti uwes mateng. Gampang ta masake bolet? mangakane aku seneng karo cemilan iki, soale gawene gampang, bedo maneh karo sing jenenge mbote, masio digodok suwe tetep isek gatel nag ilat. mangkane aku ora seneng karo mbote.

Topic: food & beverages
Nag wong islam mesti ngerti sing jenenge nuzulul Qur'an. Dina nuzulul qur'an termasuk dino sing dimulyakno karo wong islam soale ono peristiwa sing paling penting kanggo wong islam. Peristiwa sing penting maeng yaiku mudune al-qur'an sing dadi kitab sucine wong islam. Nah mudune iku maeng nag tanggal 17 Ramadhan 610 M sing gowo iku Malaikat Jobril sing dituruno nang kanjeng nabi Muhammad S.A.W. nang guwo Hiro. Mankane tanggal iku mesti rame soale akeh wong islam sing podo ngerayakno dino sing paling nyenengno kanggo wong islam. Terus biasane wong islam nag ngerayakno mesti ngadakno acara koyok pengajian utow mangan-mangan bareng ambek tujuane iku digawe ngenang peristiwa maeng. 

Topic: religion
Mesin cuci liyane saka SHARP sing paling apik ning taun iki yaiku jenis SHARP ES-FL872. Mesin cuci iki jenis mesin cuci bukaan ngarep lan bentuke klasik kaya mesin cuci jaman biyen nanging mesin lan kegunaane luwih apik. Mesin cuci iki kalebu salah siji produk unggulan SHARP sing nganggo layar LED kanggo ngontrol kerja mesin sing ana ning jerone. Bahan mesin cuci iki luwih kuwat lan bisa nahan kumbahan sing kapasitase luwih gedhe. kanggo ndelok kumbahan, mesin iki dilapisi kaca sing kandel uga ora gampang ninggalake goresan. Mesin cuci iki ora berisik kaya liyane lan nyediakake teknologi anyak sing nyebabake proses ngumbahi kuwi luwih cepet. 

Topic: technology
Tibak'e sayuran yo iso digawe jajan salah sijine yaiku olahan sing teko menyok. Olahan teko menyok iku iso dadi pirang pirang werno salah sijine gethok lindri, tepung, gablok, ambek liyane-liyane. Carane gawe gethok teko menyok yo gampang, pertama kudu nyiapno menyoke, terus diresiki, dionceki menyoke sampek ilang kulite, mari ngunu diumbah maneh. Sak marine menyok iku maeng wes resik, lagek di godok karo banyu biasa sampek mateng. Nag wes mateng karek dientas terus ditirisno ben banyune ilang kabeh. Terus nag wes ilang kabeh banyune lagek di cuwili cilik-cilik ambek di campuri gulo, uya, ambek vanili. Terus diurap sampek roto. Mari ngunu, lagek dilebokno gilingane Gethok Lindri. Terus nag wes dadi ojo lali diwei parutan klopo. Nag ono jajan sing teko menyok yo ono jajan sing teko buah yaiku teko gedang sing jenege keripik gedang. Keripik gedang iki gampange pol nggawene karek tlaten opo ora. 

Topic: food & beverages
Pas awal-awal mlebu kuliah, aku lagi sadar, jebul ekstrakulikuler, yen neng kampus sebutane UKM, sing ono neng kampus kui jumlahe luwih akeh seko pas aku sekolah wingi. Neng kampusku akeh banget jenis olahraga sing iso dileboni lan jenis-jenis bela dirine ugo akeh. Awale aku pengen milih UKM olahraga siji lan bela diri siji. Sing bela diri aku arep melu judo rencanane. Sing olahraga aku isih bingung. Pas ono koyo pameran UKM, aku golek kira-kira UKM olahraga endi sing cocok karo aku. Akhire, tak putuske milih UKM softball. Nanging pas wis kuliah, ora ono sing tak lakoni loro-lorone. Aku ora sido daftar UKM judo lan aku gur melu latian softball kui peng 5.

Topic: sports
Film Indonesia biyen temane gur mubeng-mubeng seko horor lan cinta-cintaan. Latar panggon film sing ditayangke gur mung sekitar Jakarta lan Pulo Jawa. Sitik banget sing ngangkat soal kedaerahan. Jarene film sing crito soal budaya utowo etnis sing minoritas kui sitik pasare. Padahal, film Indonesia sing ngangkat kedaerahan kui penting banget kanggo nunjuke yen Indonesia kui negoro sing majemuk. Nanging taun 2022, perkoro kui kebukti ora bener. Taun iki sing entuk piala Citra neng kategori film dowo paling apik kui judule Before, Now, and Then (Nana). Film sing disutradarake karo  Kamila Andini kui nyeritake soal etnis Sunda lan kabeh dialog sing dienggo nganggo boso Sunda. Sak liyane kui, film Ngeri-Ngeri Sedap garapan Bene Dion Rajaguguk sing nggao latar Batak uga mlebu nominasi sing podo.

Topic: leisures
Akhir-akhir iki rasane aku lagi sensitif puol. Sitik-sitik rasane pingin marah ae. Dan iku marai aku bingung sisan. Iki gak ndak e seh aku marah marah terus. Akhire tak putusno gawe cerito nang koncoku. Aku cerito ket A sampe Z, lengkap lah pokoke. Koncoku langsung nyimpulno nek aku lagi stres banget mergo kerjaan sing numpuk. Aku rodo gak percoyo soale aku gak ngeroso stres blas. Akhire koncoku ngongkon aku gawe tes stres. Aku bingung, carane yaopo. Moro koncoku masang smartwatch e nang tanganku dan milih aplikas gawe ngukur tingkat stres. Awale aku bingung, ancen isok yo jam ngenean ngukur tingkat stres. Dadakno isok, dan hasile nyudokno nek aku ancen lagi stress puol. Aku rodo melongo sih, iki teknologi tambah suwe tambah maju banget, sampe tingkat stres ae isok diukur nganggo jam tangan.

Topic: technology
Gaman liyane sing tak delok ana ning omahe simbahku yaiku tombak. Tombak iki dinggo golek kewan buruan ning alas jaman biyen lan digawa karo pasukan kraton. Nanging saiki, tombak kuwi sing ana mung mata tombak utawa pucuke. Ora kaya keris, tombak iki wes ora utuh amarga digawe saka bahan wesi sing kurang apik lan garapane uga kurang alus kaya garapan empu keris. Nanging ya isih landhep amarga fungsine dudu kanggo pajangan. Jare simbahku, tombak iki fungsine kanggo gaman perang, kamangka ora oleh dinggo dolanan sak penake dhewe amarga isih bisa nggawe tatu ning tangan utawa sikil. Amarga kuwi, simbahku nyimpen pusaka iki ngati-ati. 

Topic: culture & heritage
Tahun wingi aku ambek koncoku dolan bareng-bareng nang pantai sing ono nang trenggelek. Pantai'ne uwapik, terus nak kono yo rame, tapi ora nemen. Masio rame ngunu panggonane tetep kejogo kebersihane. Ora ono sampah sing pateng kemleler nag pantai-ne. Terus nag kono aku karo bocah-bocah dolanan pasir, ambek abus banyune pantai, terus goleh watu sing apik-apik sing sekirane iso digeleh nak akuarium. Mari ngunu aku ambek konco-konco foto-foto bareng ambek pirang-pirang gaya sampek pegel, sampek isen, polahe diwasi uwong ora entek-entek fotone. Akhire wes pegel foto, terus mangan bareng nag pinggir pantai iku maneg ambek delok gedene ombak sing pateng gembrujuk. 

Topic: leisures
Aku duwe kanca kerja jenenge Angga. Angga iki salah siji anggota marching band ning kampusku. Dekne iki bocahe lincah lan lucu senajan awake rada lemu. Dekne seneng banget ngejak aku lunga marang omahe. Jebul Angga iki adhine salah siji pemain basket kondhang yaiku Andakara Prastawa utawa Pras. Pas tak goleki ning internet, bapak uga ibune Angga iki uga pelatih basket jaman biyen lan dadi anggota ning timnas. Bakat kuwi nurun marang Pras nanging ora marang Angga. Nanging kepiye wae, aku dadi demen banget nonton Pras wayah tandhing amarga maine apik lan mlayune cepet banget senajan awake paling cilik ning tim. 

Topic: sports
Life is Beautiful iku salah siji film teko Korea Selatan sing rilis tahun 2022. Film iki bergenre drama musikal romantis. Sutradara film iki yaiku Choi Kook Hee. Aktor ambek aktris sing dolen ndek film iki yaiku Yum Jung Ah, Ryu Seung Ryong, Park Se Wan, Ong Seong Woo, Ha Hyun Sang, ambek Kim Da In. Film iki ceritane tentang kisahe Oh Se Yeon, seorang ibu sing diagnose kenek kanker dan wektune ning dunyo garek sitik maneh. Akhire Se Yeon njaluk bojone, Kang Jin Bong, gawe menuhi kabeh permintaane sak durunge de’e gak onok ning dunyo iki. Film iki durasine 2 jam 2 menit.

Topic: leisures
Ibadah sing bener kuwi ana aturane miturut alkitab. Kanggo umat Kristiani, ibadah sing bener kuwi yaiku ibadah kanggo cara lungguh sing anteng, ngadeg, nyanyi, utawa ndunga kanggo basa roh. Tangane kudu dilempit lan merem ben bisa nyambung karo Gusti. Nanging cara iki ora tau dilakoni karo Gusti Yesus amarga Gusti Yesus iki yen ndunga ndangak marang langit lan ngalap berkah kanggo awake dhewe uga kanggo wong sing ana ning cedhake. Gusti Yesus uga lungguh simpuh. Nabi-nabi jaman biyen uga ngelakoni cara sing padha, yaiku salah sawijine sujud. Nanging cara iki akeh sing ora padha ngerti amarga tafsir kitab iki uga bedha-bedha ning saban imam.

Topic: religion
Senjata tradisonal seko Jawa Barat kui salah sijine kujang. Kujang iki dianggep senjata sing skaral kanggo masyarakat Sunda. Senjata tradisonal sing seko Pasundan iki dadi logo daerah Propinsi Jawa Barat lan uga dadi salah siji tugu neng kota Bogor. Wiwitane, senjata iki salah siji piranthi kanggo wong tani. Nanging, suwe-suwe piranthi iki dadi senjata sing ngelambangke kewibaan kesatria tanah Sunda. Desain bentuk kujang kui maksude koyo pulau Jawa. Desain kui digawe raja seko ilam sing teko neng mimpine. Kujang uga telung lubang neng sisih penggire. Lobang kui ngelmbangke simbo Trimurti dewa Hindu, yaiku Dewa Brahma, Dewa Wisnu, lan Dewa Siwa.

Topic: culture & heritage
Ndek setiap restoran, pasti onok sing jenenge pelayan. Tugase yo mulai melayani pelanggan sampe resik-resik area restoran. Awak dewe sebagai pelanggan sak isoke melu meringankan beban kerja pelayan sing kudu ngelayani pelanggan sing sak bajek keret, opo maneh nek restorane lagi rame. Onok cara sing paling gampang tapi membantu pelayan restoran banget. Carane iku tumpuk kabeh bekas piring sing mbari digawe mangan dadi siji, terus didekek nang tengah meja. Dijamin, pelayan bakal berterima kasih banget ambek awak dewe karena wes direwangi. Nek restorane nduwe sistem self-service, berarti awakmu kudu beresno wadah sing mari digawe mangan dan diguwak dewe nang tempat sing wes disediakno, ojok dijarno keleleran nang tengah mejo.

Topic: food & beverages
Pas aku nang Pontianak, aku sak keluarga dijaki nang Rumah Panjang. Pas aku dikeki eroh, pertamane aku bingung soale gak eroh opo iku Rumah Panjang. Pas disudokno fotone, dadakno iku rumah adat sing onok nang Pontianak, lebih tepate rumah adat khas Kalimantan Barat. Pas merono, aku gak nyongko nek omahe iku bakal guede banget. Pas nang foto ketoke koyok cilik, dadakno 3 kali luwe gede timbang sing tak bayangno. Berhubung bagian njerune omah iku lagi kuncian, aku mek keliling nang sekitarane omah iku tok. Teko duwur omah iku, aku isok ndelok seluruh pemandangan kota Pontianak sing gak sepiro rame iku. 

Topic: culture & heritage